Сусветны дзень водна-балотных угоддзяў

Сусветны дзень водна-балотных угоддзяў () — міжнародны дзень, які адзначаецца па ўсёй планеце штогод, 2 лютага.

 Гісторыя 
«Сусветны дзень водна-балотных угоддзяў» адзначаецца ў свеце з 1997 года.

Дата для святкавання гэтага дня была абраная не выпадкова: менавіта ў гэты дзень, 2 лютага 1971 года, у іранскім горадзе Рамсар (правінцыя Мазендэран) была падпісана «Канвенцыя аб водна-балотных угоддзях» (). Гэты дакумент больш вядомы пад назвай «Рамсарская канвенцыя». «Канвенцыя аб водна-балотных угоддзях» была падпісана з мэтай абараніць водна-балотныя ўгоддзі, якія маюць міжнароднае значэнне (галоўным чынам у якасці месцапражыванняў вадаплаўных птушак).

Па стане на 18 студзеня 2006 года ўдзельнікамі гэтай канвенцыі з'яўляліся ўжо 150 дзяржаў. Адной з умоў далучэння да Рамсарскай канвенцыі з'яўляецца стварэнне хаця б аднаго «Рамсарскага ўгоддзя» на тэрыторыі той краіны, якая пажадала далучыцца да яе. Так, у Расійскай Федэрацыі да «Рамсарскіх угоддзяў» адносяцца 35 водна-балотных угоддзяў на тэрыторыі 21 суб'екта федэрацыі, агульная плошча якіх складае больш за дзесяць мільёнаў гектараў.

Арганізатары гэтага міжнароднага дня праводзяць розныя мерапрыемствы, якія ставяць сваёй мэтай звярнуць увагу грамадскасці і кіраўніцтва розных краін на неабходнасць беражлівага стаўлення да асяроддзя пражывання вадаплаўных птушак і на важнасць водна-балотных угоддзяў у экасістэме планеты ЗямляСусветны дзень водна-балотных угоддзяў — 2 лютага. Гісторыя і асаблівасці свята ў праекце Каляндар Святаў 2010.

 Гл. таксама 
 Сусветны дзень водных рэсурсаў
 Сусветны дзень акіянаў
 Сусветны дзень мора
 Сусветны дзень навакольнага асяроддзя

 Спасылкі 
 «Сусветны дзень водна-балотных угоддзяў» у «Календары святаў»
Катэгорыя:Балоты
Катэгорыя:Водныя рэсурсы
Катэгорыя:Міжнародныя дні
Катэгорыя:Падзеі 2 лютага
Катэгорыя:Экалагічныя святы